
                           РЕПУБЛИКА БЪЛГАРИЯ

 ИНСПЕКТОРАТ КЪМ ВИСШ СЪДЕБЕН СЪВЕТ
 гр. София 1301, ул. „Георг Вашингтон” № 17, ет.4-5, тел.факс 989 48 66

                                                                          До 
                                                                          Г-н К. ПЕНЧЕВ  
                                                                          Председателя
                                                                          на В А С

                                                                             С   И   Г   Н   А   Л  
                                              УВАЖАЕМИ  ГОСПОДИН ПРЕДСЕДАТЕЛ,
                                           В Инспектората към ВСС постъпиха 2 бр. ЖАЛБИ: вх.№ 1751/14.07.2008 год. и вх.№ 7171/17.07.2008 год. от Комисията за финансов надзор, която е била осъдена да заплати  направените  разноски  по  касационни наказателно административни дела като се сочат доводи за противоречиво тълкуване и прилагане разпоредбата на чл.84 ЗАНН.

                                           При извършената проверка от Инспектората към ВСС на атакуваните в жалбите влезли в сила актове и след  проучване практиката по тази категория дела в АС-гр.София, АС-гр.Стара Загора, АС-гр. Пловдив, АС-гр.Смолян, се установи че съдилищата различно прилагат процесуалната разпоредба. Едни съдилища позовавайки се на чл. 63 ал.1 ЗАНН във връзка с чл.143 ал.1 АПК присъждат направените разноски в касационното производство, а други съдилища – не ги присъждат сочейки  нормата на чл. 84 ЗАНН, тъй като тези дела са по реда на НПК. 

                                          Налице е противоречива практика и на отделни състави в един и същи съд, където едни състави в някои случаи присъждат, а други не присъждат направените разноски. 

                                          Нормата на чл.84 ЗАНН е особена разпоредба и препраща към правилата регламентирани в раздел ІІІ, глава 15 НПК. От една страна реда посочен в НПК е приложим единствено пред районния съд. От друга страна в касационното производство по тези дела съгласно чл. 63 ал.1 ЗАНН се прилага реда посочен в АПК. Процесуалната норма на чл.143 ал.1 АПК недвусмислено сочи, че  разноските пред  административния съд, които се дължат при отмяна обжалвания административен акт респективно отказа да бъде издаден се възстановяват. 

                                          Редът на разглеждане обжалваните наказателни постановления  е  двуинстанционен – чл.63  ал.1 ЗАНН. Като въззивна  инстанция е посочен районния съд, а като касационна – административния съд, като при касационното разглеждане на делото се прилага глава 12 АПК. 

                                          Съгласно разпоредбата на чл. 54 ал.1 т.4 ЗСВ Инспекторатът към ВСС има правомощието при противоречива  съдебна практика да сигнализира компетентните органи за отправяне искане за приемане тълкувателни решения  или тълкувателни постановления. 

                                          Предвид нашите правомощия  с оглед противоречивата съдебна практика  на административните съдилища в страната необходимо е да се отговори на следния въпрос: 

                                           При обжалване решения по наказателно административен характер дела на районния съд по реда на чл.143 ал.1 АПК в касационното производство, следва ли административният съд да присъжда поисканите разноски ? 
                                            Господин ПРЕДСЕДАТЕЛ, противоречивият подход на съдилищата и различното тълкуване и прилагане  на чл. 63 ал.1 ЗАНН във вр. с чл. 143 ал.1 АПК наложи необходимостта на основание чл. 54 ал.1 т.4 ЗСВ   за отправяне настоящия сигнал .
                                               ПРИЛОЖЕНИЕ: 2 бр. жалби от Комисията за финансов надзор.
24.ІХ.2008 год.                                         ИНСПЕКТОР : 
                                                                                            /М. КУЗМАНОВА/     
                                                                         До ПРЕДСЕДАТЕЛЯ

                                                                         на Върховен административен съд

                                  ГОСПОДИН ПЕНЧЕВ,

                                  Приложено изпращаме Ви СИГНАЛ от Инспектората към ВСС,   във връзка с констатирана противоречива практика на административните съдилища от страната  по присъждане разноски при обжалване решения на районните съдилища  в касационното производство по наказателно административен характер дела.  

                                   ПРИЛОЖЕНИЕ: съгласно текста.
                                                                     ГЛАВЕН ИНСПЕКТОР :

                                                                                                     /А.КАРАИВАНОВА/
 Изх.№………………


 Дата: …………….…








